প্রধানমন্ত্রী বলেন, ‘সড়কে দুঘর্টনা রোধ করার জন্য আমরা যতই পদক্ষেপ নেই না কেন, আমাদের দেশের মানুষের অদ্ভুত মানসিককতা। তারা রাস্তা পারাপারের সময় হাত দেখায়। কিন্তু চলমান যানবাহন এই হাত দেখানোর সঙ্গে সঙ্গে থেমে যেতে পারে না। আমরা কি দেখি, ছোট্ট শিশুর হাত ধরে মা রাস্তা পার হচ্ছেন অথবা বাবা বাচ্চাদের নিয়ে হেঁটে যাচ্ছেন। রাস্তায় অনবরত গাড়ি আসছে অথচ খুব কাছেই ফ্লাইওভার থাকলেও এভাবে পার হচ্ছেন। এমনকি যুব ছেলেমেয়েরাও একাজ করছেন। ফ্লাইওভার দিয়ে পার না হয়ে দৌঁড় দিয়ে রাস্তা পার হতে চায়। তার ফলে এক্সিডেন্ট হয়। আর এক্সিডেন্ট হলে যারা রাস্তা পার হচ্ছেন তাদের দোষ কতটুকু আর ড্রাইভারের দোষ কতটুকু সেটাও বিবেচ্য বিষয়।’